సంధ్యా అగర్వాల్

సంధ్యా అగర్వాల్ (Sandhya Agarwal) భారతదేశానికి చెందిన మాజీ మహిళా క్రికెట్ క్రీడాకారిణి.ఈమె మధ్యప్రదేశ్ లోని ఇండోర్ పట్టణానికి చెందిన వ్యక్తి.

క్రికెట్ జీవితం 
అగర్వాల్ భారత మహిళల క్రికెట్ జట్టుకు కెప్టెన్‌గా కూడా వ్యవహరించింది. 1984 నుంచి 1995 వరకు భారత జట్టు తరఫున 13 టెస్ట్ మ్యాచ్‌లలో ప్రాతినిధ్యం వహించింది. ఈ కాలంలో ఆమె 50.45 సగటుతో 1110 పరుగులు సాధించింది. అందులో 4 శతకాలు కూడా ఉన్నాయి. 1986 లో ఇంగ్లాండుపై 190 పరుగుల వ్యక్తిగత స్కోరు సాధించి, 1935 లో బెట్టీ స్నోబాల్ రికార్డును అధికమించింది. మహిళా క్రికెట్ లో సరికొత్త ప్రపంచ రికార్డు సృష్టించింది. 1987 లో డెనిస్ అన్నెట్స్ 193 పరుగులు చేసే వరకు ఇది ప్రపంచ రికార్డుగా కొనసాగింది. అగర్వాల్ 21 మహిళా వన్డే పోటీలను కూడా ఆడి 31.50 సగటుతో 567 పరుగులు సాధించింది. ఆమె ప్రధాన జట్లలో భారత మహిళా క్రికెట్ జట్టు మరియు రైల్వేస్ మహిళల క్రికెట్ జట్టు ఉన్నాయి.

అంతర్జాతీయ శతకాలు 

ఆమె క్రికెట్ ఆట నుంచి విరామం తీసుకున్న తర్వాత, అగర్వాల్ సెలెక్టర్ గా, శిక్షకురాలుగా  క్రికెట్‌కు సహకారం అందించారు. ఆమె బాలికల U-19, మధ్య ప్రదేశ్ క్రికెట్ సంఘం  సీనియర్ మహిళల జట్టుకు సభాధక్షురాలు (చైర్‌పర్సన్),  BCCI మహిళా కమిటీ సభ్యురాలు గా పని చేసింది. 2017లో, అగర్వాల్‌కు లార్డ్స్ గ్రౌండ్‌ కు సంబంధించిన  'ది మేరిల్‌బోన్ క్రికెట్ క్లబ్' గౌరవ జీవిత సభ్యత్వాన్ని అందించింది.  

13 టెస్ట్ మ్యాచ్ లు, 21 ఒకరోజు అంతర్జాతీయ పోటీలను ఆడినందుకు మధ్య ప్రదేశ్ క్రికెట్ సంఘం వారు రు.25,00 లక్షలు నగదు బహుమతిగా ఇచ్చారు.

మూలాలు 
భారతీయ క్రీడాకారులు
భారతీయ మహిళా క్రికెట్ క్రీడాకారులు
మధ్య ప్రదేశ్ మహిళా క్రీడాకారులు

ta:நூசின் அல் காதிர்
భారతీయ క్రికెట్ క్రీడాకారులు
మహిళా క్రీడాకారులు